《五老峰》
宋代·王禹偁

矗矗拂星榆，峥嵘与众殊。
精灵奔昂宿，神异载河图。
捧日光先奔，参天礼不趣。
绿萝供组绶，清籁献笙竽。
泄雨遥沾华，堆岚下照蒲。
僧窗分未足，郡阁占应俱。
漠漠云交袂，霏霏雪映须。
巨灵羞用壮，玉女愿为奴。
磊落工难画，参差德不孤。
儿孙溪石小，几杖涧松枯。
洞鄙三茅隐，山嫌四皓逋。
分形皆自立，倒影要谁扶。
将数惭同汉，臣名合赞虞。
嵩峰真树黨，天柱太无徒。
安得随人意，移将近帝都。
吾君南面处，万岁一齐呼。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。